OpenLLM-France/wikimedia huggingface dataset:
# Odilo Engels

Odilo Engels (Rheydt, 24 d'abril del 1928 – Erftstadt-Lechenich, 26 de febrer del 2012) fou un medievalista alemany.
Criat en una família catòlica, el 1946 obtingué el seu Abitur a Mönchengladbach i entre el 1947 i el 1949 estudià Història i Teologia a Bonn i Münster. El 1954 es doctorà a Bonn amb Walther Holtzmann amb la tesi Johannes von Gaeta als Hagiograph. Una beca de la Societat Görres li permeté continuar la seva recerca a Barcelona i centrar-se en la història d'Espanya durant l'edat mitjana, especialment de la Marca Hispànica. A Friburg fou editor del Lexikon für Theologie und Kirche. El 1969, aconseguí la seva habilitació a la Universitat de Múnic amb l'obra Schutzgedanke und Landesherrschaft im östlichen Pyrenäenraum: (9.–13. Jahrhundert). Engels treballà de professor particular a Múnic i, seguidament, fou catedràtic d'Història Medieval a la Universitat de Colònia entre el 1971 i la seva jubilació el 1993. Rebutjà un càrrec a la Universitat de Friburg de Brisgòvia. Al semestre d'estiu del 1989, ocupà la càtedra de Professor Visitant Otto von Freising a la Universitat Catòlica d'Eichstätt. Entre els seus estudiants hi hagué Georg Gresser, Manfred Groten, Rolf Große, Johannes Laudage, Gerhard Lubich, Sebastian Scholz, Ludwig Vones i Stefan Weinfurter. El 1995 fou substituït per Tilman Struve a la Universitat de Colònia.
Engels estudià la història dels Països Catalans des del període carolingi fins al segle xiii. El 1989 publicà Reconquista und Landesherrschaft. Studien zur Rechts- und Verfassungsgeschichte Spaniens im Mittelalter, que esdevingué una obra de referència.

## Referències

* ↑ «Otto von Freising-Gastprofessur». Arxivat de l'original el 2019-04-14. [Consulta: 13 desembre 2020].
# Oleg Saitov

Oleg Saitov (en rus: Оле́г Саи́тов) (Novokúibixevsk, Unió Soviètica 1974) és un boxejador rus, ja retirat, guanyador de tres medalles olímpiques.

## Biografia

Va néixer el 26 de maig de 1974 a la ciutat Novokúibixevsk, població situada a l'óblast de Samara, que en aquells moments formva part de la República Socialista Federada Soviètica de Rússia (Unió Soviètica) i que avui dia forma part de Rússia.

## Carrera esportiva

Va participar, als 22 anys, en els Jocs Olímpics d'Estiu de 1996 realitzats a Atlanta (Estats Units), on va aconseguir guanyar la medalla d'or en la prova de pes wèlter, un metall que aconsegúi revalidar en els Jocs Olímpics d'Estiu de 2000 realitzats a Sydney (Austràlia). En els Jocs Olímpics d'Estiu de 2004 realitzats a Atenes (Grècia) va aconseguir guanyar la medalla de bronze en la mateixa categoria.
Al llarg de la seva carrera ha guanyat tres medalles en el Campionat del Món de boxa, entre elles una medalla d'or; i tres medalles més en el Campionat d'Europa de boxa, entre elles dues medalles d'or.
# Orlovka (Kursk)

Orlovka - Орловка (rus) - és un poble de l'óblast de Kursk, a Rússia, que en el cens del 2010 tenia 121 habitants. Pertany al districte rural de Gorxétxnoie.

## Referències

* ↑ «Orlovka». GeoNames. [Consulta: 1r desembre 2018].
# Orlovka (Anútxinski)

Orlovka — Орловка (rus) — és un poble (un possiólok) del krai de Primórie, a l'Extrem Orient de Rússia, que en el cens del 2010 tenia 15 habitants. Pertany al districte rural d'Anútxinski.

## Referències

* ↑ Законодательное собрание Приморского края. Сборник «Муниципальные образования Приморского края»
# Outlandos d'Amour

Outlandos d'Amour és l'àlbum debut del grup britànic The Police, llançat el 1978, i és un dels treballs més representatius del grup.

## Enregistrament i contingut

Van enregistrar l'àlbum amb "cintes ja usades" en consola de 16 canals, als estudis Surrey Sound Studios. La major part de les cançons que apareixen en aquest àlbum havien estat assajades i presentades en viu anteriorment; per això, diverses cançons es van enregistrar en una sola vegada.
L'àlbum es va convertir en tot un èxit de vendes, per ser un disc que mescla estils variats com reggae, rock i punk, l'essència de The Police.
Aquest àlbum conté una de les cançons més aclamades de la banda, «Roxanne», cançó inspirada en una prostituta que Sting hauria vist passant per França, a més d'altres grans èxits com «So Lonely» o «Truth Hits Everybody».

## Cançons

* Totes les cançons estan escrites i compostes per Sting, tret de les indicades.
* «Next To You» – 2:50
* «So Lonely» – 4:49
* «Roxanne» – 3:12
* «Hole In My Life» – 4:52
* «Peanuts» (Sting, Stewart Copeland) – 3:58
* «Can't Stand Losing You» – 2:58
* «Truth Hits Everybody» – 2:53
* «Born In The 50's» – 3:40
* «Be My Girl - Sally» (Sting, Andy Summers) – 3:22
* «Masoko Tanga» – 5:40
# Olfa

Olfa és una empresa del Japó, inventora del cúter i que encara avui el fabrica. El nom Olfa deriva de la concatenació de dues paraules japoneses: oru (折る, 'plec') i ha (刃, 'fulla').
Fundada el 1956 per Mr Y. Okada, Olfa ha realitzat innovacions revolucionàries en el disseny diferents tipus de navalla. Alguns dels seus productes inclouen cúters giratoris, ganivets plegables i navalles de punt. La companyia és reconeguda com un líder en el desenvolupament i producció de robustes navalles multiusos.

## Referències

* ↑ «Birth of OLFA cutter». Arxivat de l'original el 2013-12-14. [Consulta: 24 desembre 2012].

## Vegeu també

* Navalla suïssa
* Black & Decker
* Ganivet de butxaca

## Enllaços externs

* Olfa - Lloc web oficial
# Ot Ferrer i Nin

Ot Ferrer i Nin (Barcelona, 9 de febrer de 1848- 3 de novembre de 1913) fou un advocat i polític català, alcalde de Barcelona en dècada del 1870.
Propietari rural i advocat, fill de Joan Ferrer Roig de Vilanova i de Victòria Nin Bosch també de Vilanova. Pare de Joan Ferrer Nin propietari del Xalet Miramar, era cunyat de Josep Maria de Nadal i Vilardaga. Partidari de la restauració borbònica, fou alcalde de Barcelona entre desembre de 1874 i gener de 1875. El 1882 fou vocal de la Junta de Govern de La Previsión i president del Cercle del Liceu. El 1885 fou vocal del Centre Liberal Monàrquic (després Partit Liberal Fusionista), amb el qual fou diputat de la diputació de Barcelona pel districte 7 de Barcelona el 1880, pel de Palau-Sant Bertran el 1882 i pel de Vic-Berga el 1888.

## Referències

* ↑ «Naixements.1848 llibre 1 (1 a 1286).Registre núm.528» (en castellà). Arxiu Municipal Contemporani de Barcelona, 1848. Arxivat de l'original el 2019-02-20. [Consulta: 19 febrer 2019].
* ↑ «Hemeroteca de la Vanguardia dia 4 de novembre de 1848 pàg.2. Esquela defunció» (en castellà). La Vanguardia, 04-11-1848. [Consulta: 19 febrer 2019].
* Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p. 160. ISBN 978-84-9850-461-3.
# Nyctophilus corbeni

Nyctophilus corbeni és una espècie de ratpenat de la família dels vespertiliònids. Viu a Austràlia. El seu hàbitat natural són tipus de vegetació de boscos continentals, incloent caixes, Ironbark i boscos de pi xiprer. L'amenaça significativa per a la supervivència d'aquesta espècie és la pèrdua d'hàbitat i els incendis.

## Referències

* ↑ Parnaby, H.E. «Nyctophilus corbeni» (en anglès). Australian Government. [Consulta: 4 març 2014].
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Olusoji Adetokunbo Fasuba

Olusoji Adetokunbo Fasuba (9 de juliol de 1984 -) és un atleta nigerià especialista en els 100 metres llisos. Fa 1 m 75 cm d'alçada i pesa 78 kg.
Fasuba fou un dels participants a l'equip guanyador de la medalla de bronze a la cursa de 4 x 100 m relleus dels Jocs Olímpics d'Atenes de 2004. El mateix any va guanyar els 100 m llisos al Campionat d'Àfrica d'Atletisme.
El 2006 va acabar cinquè en els 60 m del Campionat Mundial indoor de Moscou i segon als Jocs de la Commonwealth, a banda de revalidar el títol de campió africà en els 100 m. Va establir un nou rècord africà dels 100 m llisos amb 9"85 segons, superant per una centèsima l'anterior rècord de Frankie Fredericks.
Per les seves fites aconseguides, la Federació Nigeriana d'Atletisme el va escollir com el millor atleta de 2006.
El 2007 va acabar quart a la final dels 100 m del Mundial d'Osaka i fou finalista en la cursa dels relleus 4x100m.

## Millors marques

* 100 m. 9"85, Doha, 12 de maig de 2006
* 200 m. 20"52, Brussel·les, 3 de setembre de 2004

## Referències

* ↑ Negash, Elshadai «Fasuba, Otonye are Nigerian athletes of the year». IAAF, 10-12-2006 [Consulta: 15 desembre 2006].

## Enllaços externs

* Web oficial Arxivat 2006-05-26 a Wayback Machine. (anglès)
* Fitxa de l'atleta al web de l'IAAF (anglès)
# Olvera

Olvera és una localitat de la província de Cadis, Andalusia (Espanya). Està situada en al cruïlla de les províncies de Sevilla i Màlaga, dins la Ruta dels pobles blancs.

## Vegeu també

* Guadalporcún.
* Guadamanil.
# Oksana Selekhmeteva

Oksana Selekhmeteva (Kàmenka, 13 de gener de 2003) és una tenista russa que va debutar professionalment el 2018. Va guanyar dos títols de Grand Slam júnior en dobles: l'Open dels Estats Units de 2019 i el torneig de Roland Garros de 2021. També va arribar a la final del torneig de dobles femenins del torneig de Wimbledon de 2019.
Va competir per l'equip rus als Jocs Olímpics de la Joventut d'Estiu de 2018, arribant als quarts de final com a jugadora sense ser cap de sèrie i essent l'única jugadora que va guanyar la posteriorment medalla d'or, Kaja Juvan.

## Referències

* ↑ «Oksana Selekhmeteva Matches | Past Tournaments & More – WTA Official» (en anglès). Women's Tennis Association. [Consulta: 15 desembre 2021].
* ↑ «'This is just the beginning' - Osorio Serrano ends 'unreal' junior career with US Open title, gives Federer shoutout» (en anglès). Women's Tennis Association. [Consulta: 15 desembre 2021].
* ↑ «Alex Eala, Selekhmeteva crowned 2021 French Open girls doubles champions» (en anglès americà). RAPPLER, 12-06-2021. [Consulta: 15 desembre 2021].
* ↑ «Raleigh teen tennis player Abigail Forbes wins at Wimbledon». ABC11 Raleigh-Durham, 15-07-2019.
* ↑ «Argentina earns shot at tennis doubles gold at Buenos Aires 2018 - Xinhua | English.news.cn». www.xinhuanet.com. Arxivat de l'original el 13 agost 2020. [Consulta: 15 desembre 2021].
# Ophioblennius atlanticus

Ophioblennius atlanticus és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 19 cm de longitud total.

## Reproducció

És ovípar.

## Hàbitat

És un peix marí de clima tropical i associat als esculls de corall que viu entre 0-8 m de fondària.

## Distribució geogràfica

Es troba a l'Atlàntic oriental (illes oceàniques i la costa compresa entre el Senegal i Angola) i l'Atlàntic occidental (des de Bermuda i Carolina del Nord fins al Brasil, incloent-hi el Carib).

## Referències

* 1 2 3 FishBase (anglès)
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.

## Enllaços externs

* AQUATAB
# Ophiderpeton

Ophiderpeton és un gènere extint de lepospòndils que van viure a la fi del període Carbonífer en el que avui és la República Txeca, Irlanda, Anglaterra i els Estats Units. El gènere va ser anomenat per Thomas Henry Huxley en 1866, sent assignat al grup Ophiderpetontidae per Carroll.

## Taxonomia

* Ophiderpeton granulosum
* Ophiderpeton amphiuminum
* Ophiderpeton nanum
* Ophiderpeton vicinum
* Ophiderpeton pectinatum
* Ophiderpeton zieglerianum
# OpenSPARC

OpenSPARC és un projecte de maquinari obert SPARC iniciat el desembre de 2005 que gaudeix d'una llicència GPLv2. La contribució inicial al projecte va ser feta amb codi Verilog de nivel de transferencia de registre (RTL) per un microprocessador complet de 64 bits i 32 fils d'execució (threads), aquest era el RTL pel processador UltraSPARC T1, de l'empresa Sun Microsystems. El 21 de març de 2006, Sun va llançar el codi font pel nucli T1 IP sota la GPL. El 7 d'agost de 2007, Sun va anunciar que el RTL pel procesador UltraSPARC T2 també estaria disponible per mitjà del projecte OpenSPARC.

## Implementacions derivades

* UltraSPARC T1
* UltraSPARC T2
* S1 Core - Una implementació derivada

## Vegeu també

* Hardware lliure
* OpenRISC
* LEON
* SPARC (Scalable Processor ARChitecture)
* FPGA

## Enllaços externs

* Lloc web de la comunitat OpenSPARC (anglès)
* codi font de T1 Arxivat 2007-02-09 a Wayback Machine. (anglès)
* Especificacions de T1 Arxivat 2007-08-31 a Wayback Machine. (anglès)
* Directori obert: Ordinadors: Hardware: Components: Procesadors: SPARC: Codi obert (anglès)
# Ospedaletti

Ospedaletti (en ligur Spiareti) és un comune italià, situat a la regió de la Ligúria i a la província d'Imperia. El 2015 tenia 3.367 habitants.

## Geografia

Situat en un amfiteatre natural, entre el cap de Nero i el Cap Sant'Ampelio, es troba a només sis quilòmetres del centre de Sanremo i és un atractiu centre turístic residencial. Està a uns 30 km de la capital, Imperia. Té una superfície de 5,45 km² i la frazione de Porrine. Limita amb Bordighera, Sanremo, Seborga i Vallebona.

## Evolució demogràfica

* Gràfica d'evolució de Ospedaletti entre 1861 i 2011
* Font: ISTAT

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat al 31 desembre 2015». Arxivat de l'original el 2 de maig 2017. [Consulta: 15 d’abril 2017].
# Ospitale di Cadore

Ospitale di Cadore és un municipi italià, dins de la província de Belluno. L'any 2007 tenia 365 habitants. Limita amb els municipis de Castellavazzo, Cibiana di Cadore, Erto e Casso (PN), Forno di Zoldo, Perarolo di Cadore i Valle di Cadore.

## Administració

Llista d'alcaldes :
| Període | Identitat | Partit |
| 2004- | Livio Sacchet | Llista cívica |
# Osprey

* Per a altres significats, vegeu «Osprey Publishing».
Osprey és una concentració de població designada pel cens dels Estats Units a l'estat de Florida. Segons el cens del 2000 tenia 4.143 habitants.

## Demografia

Segons el cens del 2000, Osprey tenia 4.143 habitants, 1.965 habitatges, i 1.383 famílies. La densitat de població era de 293 habitants/km².
Dels 1.965 habitatges en un 16,2% hi vivien nens de menys de 18 anys, en un 62,7% hi vivien parelles casades, en un 5,2% dones solteres, i en un 29,6% no eren unitats familiars. En el 25% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,47.
Per edats la població es repartia de la següent manera: un 14% tenia menys de 18 anys, un 3,2% entre 18 i 24, un 18% entre 25 i 44, un 33,3% de 45 a 60 i un 31,5% 65 anys o més.
L'edat mediana era de 54 anys. Per cada 100 dones de 18 o més anys hi havia 93,4 homes.
La renda mediana per habitatge era de 55.761 $ i la renda mediana per família de 73.103 $. Els homes tenien una renda mediana de 41.136 $ mentre que les dones 25.909 $. La renda per capita de la població era de 49.862 $. Entorn del 3,1% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Osprey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Osprey». American Fact Finder. Oficina del Cens dels Estats Units, 12-01-2010.
# Ospreys Rugby

Ospreys Rugby és un equip professional de rugbi a 15 gal·lès, amb base al comtat de Glamorgan, que participa en la Magners League. El club disputa els seus partits a la ciutat de Swansea, a l'estadi Liberty Stadium.

## Palmarès

* Magners League :
** Campió: 2005, 2007 i 2010 (3)

## Jugadors emblemàtics

* Shane Williams
* Ryan Jones
* Tommy Bowe
* Lee Byrne
* Adam Jones
* Mike Philips
* James Hook

## Enllaços externs

* Lloc oficial (anglès)
# Papa Bonifaci V

Bonifaci V (Nàpols, ? - Roma, 625) va ser escollit papa el 8 de novembre de 618, però no va ser consagrat fins al 23 de desembre de l'any 619, passats onze mesos de la mort de l'anterior Papa, Deodat I, quan l'emperador Heracli el va reconèixer.
Va dedicar bona part dels seus esforços a la difusió del cristianisme a l'actual Anglaterra, especialment en la conversió del rei Edwin de Northúmbria. També va promulgar el decret pel qual les esglésies podrien ser considerades lloc d'asil per als perseguits que hi busquessin refugi.
Durant el seu pontificat, Mahoma va començar a predicar.
Va morir a Roma el 25 d'octubre de l'any 625.

## Referències

* 1 2 3 «CATHOLIC ENCYCLOPEDIA: Boniface V». [Consulta: 25 setembre 2022].
# Pablo Remón Magaña

Pablo Remón Magaña (Madrid, 1977) és un guionista, dramaturg i director de cinema i teatre espanyol.

## Biografia

Va estudiar a l'Escola de Cinematografia i de l'Audiovisual de la Comunitat de Madrid (ECAM) i en 2009 va ampliar estudis a Nova York. Com a guionista, ha coescrit els llargmetratges Mundo Fantástico (2003), Casual Day (2008), Cinco metros cuadrados (2011), Perdido (2015) i No sé decir adiós (2016). També ha dirigit els curtmetratges Circus i Todo un futuro juntos. Des de 2011 coordina la Diplomatura de Guió a l'ECAM.

## Obra
### Companyia La Abducción

En 2013 va fundar la companya teatral La Abducción, amb la que escriu i dirigeix La abducción de Luis Guzmán, estrenada en el festival Frinje de Madrid. La seva segona obra, Muladar, va guanyar el premi Lope de Vega de Teatre en 2014. La companyia estrena la seva tercera obra, 40 años de paz, coproduïda pel Festival de Tardor a Primavera de la Comunitat de Madrid. En 2018 ha presentat Los Mariachis i El tratamiento. Els seus cinc primeres obres teatrals estan editades sota el títol Abducciones. Cinco obras, editat el 2018 per La uña Rota.
* Las ficciones. (2020) Teatro Pavón Kamikaze.
* Doña Rosita, anotada. (2019) Teatros del Canal.
* Los maricahis. (2018) Teatros del Canal.
* El tratamiento. (2018) Teatro Pavón Kamikaze.
* Barbados, etcétera. (2017) Teatro Pavón Kamikaze.
* 40 años de paz. (2015) Teatros del Canal.
* La abducción de Luis Guzmán. (2013) Naves del Español. Matadero Madrid.

### Dramaturgia conjunta

* Sueños y visiones de Rodrigo Rato. Amb Roberto Martín Maiztegui (2019. Teatro Pavón Kamikaze. També titulada com El milagro español. Premi SGAE de Teatre 'Jardiel Poncela' 2017.)
* Muladar. Amb Daniel Remón. (Premi Lope de Vega 2014.)

## Reconeixements

Ha rebut el premi al millor guió sl Festival de Màlaga, la medalla del Cercle d'Escriptors Cinematogràfics al millor guió original i el premi Julio Alejandro de Guió Iberoamericà.
Com a director de curtmetratges, ha rebut una nominació al Premi Goya® com a Millor Curt de Ficció, i ha guanyat entre altres el premi al Millor Curtmetratge en tres festivals: Alcine, Medina del Campo i el concurs de curtmetratges Versión Española.

## Referències

* ↑ «Pablo Remón Magaña». Cervantes.es. [Consulta: 16 gener 2019].
* ↑ «Pablo Remón y el tercer acto de El Pavón. Teatro Kamikaze». Cinemania.elmundo.es, 27-06-2018.
* ↑ «Pablo Remón. Biografía». Contextoteatral.es. [Consulta: 4 gener 2019].
* ↑ 2018. Cambio de piel, en la revista El Cultural, del diario El Mundo, 4 de enero de 2018.

## Enllaços externs

* Pablo Remón, a IMDb.
# Pablo Reyero

Pablo Reyero (nascut el 29 de març de 1966) és un director de cinema i guionista argentí d'origen maputxe. Es va llicenciar en Ciències de la Comunicació per la Facultat de Ciències Socials de la Universitat de Buenos Aires el 1995.
Ha dirigit quatre pel·lícules des de 1998. La seva pel·lícula La cruz del sur fou projectada a la secció Un Certain Regard del 56è Festival Internacional de Cinema de Canes. El 2001 va rebre el Premi Konex al millor documental.

## Filmografia

* Dársena Sur (1998)
* La cruz del sur (2003)
* Angeles caídos (2007)
* Paso San Ignacio (2019)

## Referències

* ↑ Pablo Reyero explora las raíces mapuches, Escribiendo Cine, 24 d'abril de 2021
* ↑ Pablo Reyero al web de la Fundación Konex
* ↑ «Festival de Cannes: The Southern Cross». festival-cannes.com. [Consulta: 8 novembre 2009].
# Parc nacional de Kíntrixi

El Parc nacional de Kíntrixi (georgià: კინტრიშის დაცული ლანდშაფტი) és una àrea protegida del municipi de Kobuleti, Adjària, a l'oest de Geòrgia, situat a la gorja del riu Kíntrixi i va ser establert el 2007.
Les àrees protegides de Kintrishi inclouen el Parc nacional de Kíntrixi i la Reserva natural estricta de Kíntrixi, que es va establir per primera vegada el 1959.
Les àrees protegides de Kintrishi es van establir per preservar la flora i la fauna úniques i els famosos salzes còlquics. Les excavacions arqueològiques van revelar monuments precristians en aquestes zones.

## Vegeu també

* Reserva natural estricta de Kíntrixi
* Parc nacional de Mtírala
* Boscos caducifolis del Pont Euxí i la Còlquida

## Referències

* ↑ «Kintrishi in Georgia» (en anglès). protectedplanet.net. Arxivat de l'original el 2020-06-10. [Consulta: 27 novembre 2020].
* ↑ «Kintrishi Protected Areas Administration» (en anglès). apa.gov.ge. Agency of Protected Areas. [Consulta: 27 novembre 2020].
* ↑ Programa de suport Kintrishi Arxivat 2018-10-26 a Wayback Machine. per a zones protegides al Caucas - Geòrgia (SPPA-Geòrgia).
# Parc nacional d'Ile Alataui

El parc nacional d'Ile Alataui (en kazakh Іле Алатауы ұлттық паркі Ile Alatawı ulttıq parki) és un parc nacional del Kazakhstan situat a la Província d'Almati.

## Situació

Fundat l'any 1996, té una superfície d'uns 2000 km². Està situat a les muntanyes al sud d'Almati entre la Gorga Turgen i el riu Chemlogan. El parc limita amb la reserva natural d'Almatí que envolta el Cim Talgar

## Fauna i flora

El paisatge es compon de boscos, prats alpins, glaceres i llacs. Les espècies d'arbres que s'inclouen al parc nacional d'Ile-Alatau són: albercoquers, aurons i pomeres; i un gravat més de 300 espècies animals. El parc protegeix la pantera de les neus, el linx boreal, l'os bru, la fagina, l'íbex de Sibèria, el Trencalòs i l'àguila reial. Les altres espècies d'aus rellevants trobats al parc comprenen el gall nival de l'Himàlaia, el bec d'ibis, el xot i el picot tridàctil

## Referències

* ↑ «Ile-Alatau National Park». almaty-kazakhstan.net. Arxivat de l'original el 30 de maig 2012. [Consulta: 16 desembre 2014].
* ↑ «State National Park "Ile-Alatau"». welcometokazakhstan.com. Arxivat de l'original el 2014-02-24. [Consulta: 16 desembre 2014].
* ↑ «Ile-Alatau nationalePark». Weekenborg Solutions. Arxivat de l'original el 30 de maig 2012. [Consulta: 16 desembre 2014].
* ↑ «Species With Materials Recorded in Ile Alatau National Park». [Consulta: 16 desembre 2014].
* ↑ «Ile-Alatau national park». trekkingclub.kz. [Consulta: 16 desembre 2014].
* ↑ «Tour Kazakhstan - Hidden Zhetysu Wonderland». bioexploration.org. Arxivat de l'original el 9 de març 2010. [Consulta: 16 desembre 2014].
# Paisatge (Mir)

Paisatge és un pastel sobre paper entelat de 49,6 × 64,6 cm pintat per Joaquim Mir i Trinxet cap als anys 1900-1903 i dipositat al Museu Nacional d'Art de Catalunya.

## Context històric i artístic

Mir va fer una estada a Mallorca entre 1900 i 1903, acompanyat pel seu amic Santiago Rusiñol. La descoberta del paisatge de l'illa va exercir una gran influència en el seu procés de maduració artística, que el portà a conrear un paisatge amb un llenguatge peculiar dotat d'una certa abstracció que combina llum i color. L'obra realitzada a Mallorca li va proporcionar l'admiració del públic i de la crítica del moment, que va valorar el talent de convertir la natura en un espectacle ple de lirisme. Aquest dibuix podria correspondre a aquesta etapa mallorquina que fa de Mir un dels referents indiscutibles de la modernitat artística catalana.

## Referències

* 1 2 Museu Nacional d'Art de Catalunya (català)

## Enllaços externs

* Joaquim Mir o la captació subjectiva de la natura (català)
Viccionari